Facebook update: toate aplicațiile de mesagerie vor fuziona într-una singură.
Facebook vrea să fuzioneze toate aplicațiile de messaging într-una singură. Pentru început, utilizatorii de Instagram vor putea trimite mesaje în Messenger. Opțiunea nu este obligatorie, poți păstra aplicațiile ca până acum.
La începutul anului trecut, Mark Zuckerberg vorbea pentru prima dată despre fuziunea tuturor platformelor de messaging ale companiei, Messenger, Whatsapp și Instagram, într-una singură.Și iată că primul pas a fost făcut. Utilizatorii de Instagram vor avea posibilitatea să trimită mesaje direct către Facebook Messenger. Da, poți trimite mesaje fără să mai ieși din Instagram și să intri în Facebook Messenger și invers.Vei vedea noua opțiune la următorul update. Dar nu te obligă nimeni s-o folosești, poți să păstrezi aplicațiile separate, ca până acum.